# Gljivice

### Izvor: Wikipedija

Gljivice su biljkama slični mikroorganizmi (ali bez mogućnosti fotosinteze), koje žive na organskom materijalu, a u prirodi su proširene kao saprofiti. Od ukupno 100 000 gljiva samo ih je oko 100 patogeno za čovjeka. Pojedine gljive mogu biti dio stalne normalne flore kod ljudi (npr. Candida albicans u usnoj šupljini, želučano-crijevnome traktu).

Gljivične infekcije su neobično tvrdokorne i uporne, teško se i dugo liječe, iznimno su neugodne i ometaju socijalni život pacijenta. Većina gljivičnih infekcija se prenosi od čovjeka, životinja ili biljaka. Javljaju se vrlo često na naborima i zatvorenim dijelovima kože kao što su stopala ili područje pazuha. Često zahvaćaju nokte nogu i ruku, kožu trupa, ali i kosu.

Sir Aleksandar Fleming (1881. - 1955.) je otkrio antibiotsku tvar lisozim i izolirao antibiotik penicilin iz gljivice Penicillium notatum, za što je 1945. godine primio Nobelovu nagradu. Nistatin je polienski makrolid dobiven iz plijesni Streptomyces noursei. Djeluje fungistatski i fungicidno na čitav niz gljivica in vitro. Zbog karakteristične strukture veže se za molekule ergosterola u membrani gljivične stijenke i uzrokuje stvaranje šupljina u membrani (do tada nepropusna membrana postaje vrlo propusna i gubi svoju funkciju) što uništava integritet gljivične stijenke i u konačnici njezino odumiranje.

Gljivična oboljenja povrća - Poleganje rasada izaziva više gljiva i razvija se na korijenu, korijenovom vratu i nižim dijelovima stabljike, koji postaju tamne boje, tanki i meki, pa biljke propadaju. Uvenuće i sušenje najčešće izazivaju gljivice koje žive u zemlji, koje prouzrokuju oboljenje korijena, prizemnog dijela stabljike ili prodiru u unutrašnjost biljke zbog čega one venu i suše se. Veći broj povrtlarskih vrsta propada zbog plamenjače, pepelnice, antraknoze i lisne pjegavosti koje izazivaju gljive i bakterije. Virusna oboljenja razvijaju se u biljkama, stvarajući mozaične šare, žutilo, deformaciju listova i vrha stabljike.

Nedovršeni članak Gljivice iz biologije treba dopuniti. Dopunite ga prema pravilima Wikipedije.

Dobavljeno iz "http://hr.wikipedia.org../../../g/l/j/Gljivice.html"

Kategorije: Nedostaje taksokvir | U izradi, Biologija | Gljive

##### Views

- Članak
- Razgovor
- Trenutna inačica

##### Traži